Nordjyllands Politi oplyser, at de natten til lørdag har anholdt syv.

Natten til lørdag har Nordjyllands Politi haft travlt. De har foretaget syv anholdelser i løbet af natten. Alle anholdelserne var på grund af voldelig adfærd i nattelivet. Der er både kvinder og mænd blandt nattens anholdte. De voldelige episoder fandt sted i Aalborg, Års, Aalestrup og Hjørring. Den sidste anholdelse var klokken 06.02, hvor en 25 årig mand fra Aalborg blev anholdt på grund af vold på Sønderbro i Aalborg. Manden var i forvejen prøveløsladt for vold. Vagtchef ved Nordjyllands Politi Henrik Beck oplyser at politiets jurist søndag morgen besluttede, at den 25-årige ikke skal fremstilles i grundlovsforhør.